Bjørg Schonhowd Leite

Bjørg Schonhowd Leite (født 24. desember 1942) er en norsk diplomat, politiker og kvinnesaksforkjemper. Hun har hatt sentrale verv både i Norsk Kvinnesaksforening og innen det statlige likestillingsapparatet og FN-systemet, og var ansatt i bistandsforvaltningen og utenrikstjenesten fra 1978. Hun har vært Norges ambassadør til en rekke afrikanske land.

Karriere
Leite er opprinnelig fra Horten og ble utdannet fra USA. Hun arbeidet etter det for U.S. Agency for International Development (USAID) i Brasil. Derpå satt hun i hovedkomiteen for kvinnetiåret 1974–1976 og var politisk sekretær i Forbruker- og administrasjonsdepartementet 1976–1978. Så fulgte seks år der hun jobbet for Direktoratet for utviklingssamarbeid (Norad). Hun var leder i Oslo Kvinnesaksforening 1976–1977 og sentralstyremedlem i Norsk Kvinnesaksforening fra 1978, leder for Oslo Arbeiderpartis kvinneutvalg, delegat til FNs kvinnekommisjon, etterfulgte Eva Kolstad som leder for det statlige Likestillingsrådet fra 1979 og var medlem av styret i FNs utviklingsfond for kvinner (UNIFEM) 1982–1986.

Hun var underdirektør i det daværende Departementet for utviklingshjelp 1984–1988 og ekspedisjonssjef i samme departement 1988–1991. Da hun ble tilsatt som underdirektør for Norads avdeling for planlegging. Hun var i 1992 blitt stedlig representant i det afrikanske landet Mosambik og figurerer også som generalkonsul og  chargé d'affaires ved ambassaden i hovedstaden Maputo. Fra 1996 var hun to år som ambassaderåd og chargé d'affaires ved Norges ambassade i Luanda i Angola, der hun de påfølgende fire år var ambassadør, altså fra 1998 til 2002, da med sideakkrediteringer til flere andre afrikanske land. Etter ett år som seniorrådgiver (i 2003) var hun i 2004 blitt avdelingsdirektør i Norad og fra 2006 til 2010 var hun Norges ambassadør til Kampala i Uganda, Kigali i Rwanda og  Bujumbura i  Burundi.

Referanser 

Norges ambassadører til Angola
Norges ambassadører til Burundi
Norges ambassadører til Rwanda
Norges ambassadører til Uganda
Norske statsvitere
Norske kvinnesaksforkjempere
Norske bistandsarbeidere
Personer fra Horten kommune
Medlemmer av Norsk Kvinnesaksforening